## Ministru kabineta noteikumu projekta

## „Noteikumi par valsts budžeta dotāciju pašvaldībām 2018. gadā par personām, kuras ievietotas ilgstošas sociālās aprūpes institūcijās līdz 1998. gada 1. janvārim”

## sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Noteikumi par valsts budžeta dotāciju pašvaldībām 2018. gadā par personām, kuras ievietotas ilgstošas sociālās aprūpes institūcijās līdz 1998. gada 1. janvārim” (turpmāk – noteikumu projekts) izstrādāts, pamatojoties uz likuma „Par valsts budžetu 2018. gadam” 4. panta 3. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Saskaņā ar Pašvaldību finanšu izlīdzināšanas likuma pārejas noteikumu 5. punktu, Ministru kabinets, iesniedzot Saeimai gadskārtējā valsts budžeta likuma projektu, paredz tajā dotāciju pašvaldībām par bērniem bērnunamos un iemītniekiem veco ļaužu pansionātos un centros, kuri tajos ievietoti līdz 1998. gada 1. janvārim. Plānojamās dotācijas apmērs nosakāms, ņemot vērā vidējos izdevumus valstī par vienu bērnu bērnunamā un iemītnieku pansionātā. Dotāciju pašvaldībām par bērniem bērnu namos, kuri ievietoti tajos līdz 1998. gada 1. janvārim, piešķir par bērniem, kas nav vecāki par 24 gadiem.Likuma „Par valsts budžetu 2018. gadam” 4. panta 3. punktā noteikta apropriācija 657 580 *euro* apmērā par bērniem bērnunamos un iemītniekiem veco ļaužu pansionātos un centros, kuri tajos ievietoti līdz 1998. gada 1. janvārim, nosakot, ka viena bērna finansējums ir 8540 *euro* apmērā un viena iemītnieka finansējums ir 4270 *euro* apmērā.Noteikumu projekts nosaka kārtību, kādā piešķir finansējumu pašvaldībām par ilgstošas sociālās aprūpes institūcijās līdz 1998. gada 1. janvārim ievietotiem bērniem un iemītniekiem, pamatojoties uz pašvaldību iesniegtajiem datiem par bērnu un iemītnieku skaitu. Tām pašvaldībām, kuras minētos datus neiesniedza Finanšu ministrijai, dotāciju piešķir pamatojoties uz Labklājības ministrijas datiem. Lai atvieglotu administratīvo slogu pašvaldībām attiecībā uz informācijas precizēšanu un Valsts kases informēšanu par iemītnieku skaita samazināšanos sociālās aprūpes institūcijās, kā arī lai nodrošinātu vienotu informācijas sniegšanas kārtību, noteikumu projektā ir noteikts, ka pašvaldības reizi mēnesī līdz attiecīgā mēneša trešajai darba dienai, bet ne vēlāk kā līdz kārtējā gada 15. decembrim, informē Valsts kasi par sociālās aprūpes iestādē līdz 1998. gada 1. janvārim ievietoto personu aktuālo skaitu attiecīgā mēneša pirmajā datumā, izmantojot Valsts kases informācijas sistēmu “Ministriju, centrālo valsts iestāžu un pašvaldību budžeta pārskatu informācijas sistēma” – (turpmāk -ePārskati). Šāda pieeja arī nodrošinās piešķirto valsts budžeta līdzekļu izlietojumu noteiktajam mērķim atbilstoši faktiskajam personu skaitam, turpmāk izvairoties no darbībām, kas saistītas ar pārskaitītās dotācijas atmaksāšanu valsts budžetā, gadījumos, kad pašvaldības nav laikus informējušas Valsts kasi par personu skaita samazināšanos, kas prasa daudz lielāku administratīvā resursa ieguldījumu gan no Valsts kases puses, gan no pašvaldībām.Noteikumu projektā noteikts, ka finansējums pašvaldībām par bērniem, kuri ievietoti bērnunamos līdz 1998. gada 1. janvārim, 2018. gada janvārī ir 711,74 *euro* apmērā un periodā februāris – decembris 711,66 *euro* apmērā par vienu personu, bet finansējums par personām, kuras ievietotas veco ļaužu pansionātos un centros līdz 1998. gada 1. janvārim, 2018. gada janvārī ir 355,87 *euro* un periodā februāris – decembris 355,83 *euro* apmērā vienai personai.Noteikumu projekts paredz, ka Valsts kase nodrošina finansējuma pārskaitīšanu uz attiecīgo pašvaldību kontiem vienu reizi mēnesī līdz attiecīgā mēneša desmitajam datumam, atbilstoši pašvaldību iesniegtajiem datiem par aktuālo personu skaitu un attiecīgajā mēnesī noteikto finansējumu vienai personai šo noteikumu 1. un 2. pielikumā norādītā finansējuma ietvaros. Pielikumos ir norādītas maksimāli iespējamās summas, kuras pašvaldības saņems gadījumā, ja sociālās aprūpes institūcijās ievietotās personas uzturēsies visu 2018. gadu, un šīs summas ir nepieciešamas pašvaldībām budžeta ieņēmumu plānošanai attiecīgajā laika periodā. Noteikts, ka pašvaldībām, kuras minētos datus nav iesniegušas Valsts kasē, valsts budžeta dotāciju par attiecīgo mēnesi pārskaita tikai pēc informācijas iesniegšanas, vienlaicīgi ar kārtējā mēneša finansējumu.Gada pēdējo finansējuma pārskaitīšanu Valsts kase nodrošina līdz kārtēja gada 20. decembrim.Noteikumu projektā paredzot, ka pašvaldības izmanto ePārskatu sistēmu, tiek noteikta vienota kārtība, kādā pašvaldības paziņo aktuālo informāciju par personu skaitu, par kurām tiek piešķirta valsts budžeta dotācija. Līdz ar to Finanšu ministrijai un Valsts kasei ir zināms aktuālais personu skaits, kuras ievietotas sociālās aprūpes iestādēs līdz 1998. gada 1. janvārim. Savukārt pašvaldībām nebūs jāveic finansējuma atmaksa, ja personu skaits ir mainījies, bet finansējums par personu ir saņemts. |
|  3. | Projekta izstrādē iesaistītās institūcijas |  Projekts šo jomu neskar. |
| 4. | Cita informācija |  Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības, to sociālie dienesti, personas, kuras ievietotas bērnunamos vai veco ļaužu pansionātos un centros. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem**  |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu**  |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām**  |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts tiks nosūtīts saskaņošanai Latvijas Pašvaldību savienībai. |
| 2. | Sabiedrības līdzdalība projekta izstrādē | Pašvaldības ir atsaukušās uz Finanšu ministrijas lūgumu un aktualizējušas datus par bērnu skaitu bērnunamos un iemītnieku skaitu veco ļaužu pansionātos un centros, kuri tajos ievietoti līdz 1998. gada 1. janvārim.Finanšu ministrijas mājaslapā [www.fm.gov.lv](http://www.fm.gov.lv) ir ievietota uzziņa par noteikumu projekta izstrādi.Latvijas Pašvaldību savienības Finanšu un ekonomikas komitejas 2017. gada 24. oktobra sēdē Finanšu ministrija sniedza informāciju par plānotajām izmaiņām kārtībā, kādā 2018. gadā pašvaldībām tiks piešķirta valsts budžeta dotācija par personām, kuras ievietotas ilgstošas sociālās aprūpes iestādēs – bērnunamos, veco ļaužu pansionātos un centros līdz 1998. gada 1. janvārim. Pašvaldības tika informētas, ka personu aktuālais skaits attiecīgā mēneša pirmajā datumā jānorāda sistēmā ePārskati. |
| 3. | Sabiedrības līdzdalības rezultāti | Latvijas Pašvaldību savienība noteikumu projektu saskaņoja bez iebildumiem. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Valsts kase, pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Iesaistītās institūcijas noteikumu projekta izpildi nodrošina to esošo funkciju un uzdevumu ietvaros.Noteikumu projekta izpildei nav nepieciešams radīt jaunas vai likvidēt esošās institūcijas, kā arī nav nepieciešams reorganizēt esošās institūcijas. |
| 3. | Cita informācija | Nav. |

Finanšu ministre D.Reizniece-Ozola

Režā 67083876

Sandra.Reza@fm.gov.lv